EDDIE W. NICHOLAS

TAJOMNÝ BÁSNIK

Dotyk nehy

Ukážka z elektronickej knihy

TAJOMNÝ BÁSNIK: Dotyk nehy

Autor: EDDIE W. NICHOLAS

Vydavateľ, tlač, väzba: Richard Lunter – Kicom

Telgárt 16, 976 73, IČO: 33826781

info@knihanaj.sk, www.knihanaj.sk

Vydanie prvé, rok 2014

Maľby: Jesús de Miguel Alcantára

Zalomenie: Zdeno Brontvay, PaedDr.

Korektúry: Jana Burdová

ISBN: 978-80-971758-0-1

© Všetky práva vyhradené.

Žiadna časť tejto publikácie nesmie byť rozširovaná, kopírovaná bez

písomného súhlasu majiteľa autorských práv.

Vytvorenie elektronickej verzie Dibuk, s. r. o., 2014

Citáty

Niekedy aj krátka láska vás tak hlboko zasiahne, že ide s vami po celý život a pri spomienke na ňu, sa vám srdce naplno otvára a spomienky dostávajú život.

Každá cesta človeka je strastiplná a plná nástrah, ktoré človeka privedú a okresajú v jedinečný diamant. A dovedú tam, kam Boh to chcel.

Ak o niečo naozaj stojíš, zabojuj o to. Žijeme len raz. Čo sa dnes javí ako ľahko dosiahnuteľné, zajtra už môže byť nemožné.

Každý deň je niečím výnimočný a podľa toho treba

k nemu aj pristupovať. Treba si uvedomiť jedinečnosť dňa či okamžiku a veľa vecí uvidíme v úplne inom svetle.

Poďakovanie

Chcem sa poďakovať za inšpiráciu, podporu a priazeň Katke, Lívii, Jankovi, Ivanke, Imriškovi a Maťovi a všetkým milovníkom umenia a života na mojej FB stránke za priazeň, ktorú mi každý deň dávajú. Veľké poďakovanie patrí Richardovi, Jankovi a Janke z vydavateľstva Kicom za ich jedinečný a ľudský prístup k tvorbe diela.

Špeciálne poďakovanie patrí Jesúsovi de Miguel Alcantárovi za poskytnutie obrazov na dotvorenie diela.

Túto zbierku by som rád venoval všetkým ľuďom dobrej vôle, všetkým tým, čo majú otvorené srdiečka a neprestali veriť v lásku a pravým hodnotám života. Pretože len tá je jediným, skutočným a pravým zmyslom života, a to vo všetkých jej podobách.

V Bratislave 15. August 2014

Upletiem ti

Upletiem ti lásku z tvojho úsmevu,

prehrejem ti srdce vášňou,

nechcem nič iné od života,

mám len jeden sen, urobiť ťa šťastnou.

Upletiem ti zázračný koberec,

ktorý nás odnesie do bájnych diaľav,

budeme sa preháňať letnou oblohou,

ako bájny Ikaros s večnou nádejou,

vyhýbať sa slnca páľav.

Na rukách si ťa odnesiem,

v srdci už vášeň bliští,

moje srdce ti do rúk položím,

zvodným tancom tela, sme si bližší.

Upletiem ti šatku zo slnečných lúčov,

nech ťa hreje dňom i nocou,

víchor vo vlasoch sa ti bude preháňať,

slnečné lúče naše srdcia budú zahrievať.

Upletiem ti vášeň z tvojho pohľadu,

ktorým aj smutnú oblohu žiarou presvietiš,

chodím po uliciach ako zmyslov zbavený,

mám ťa plnú hlavu,

bez teba som ako vtáčik bez krídla zranený.

Moje ruky ako vietor,

vo vlasoch sa ti budú preháňať,

moja túžba i vášnivý pohľad ,

v tvojom brušku budú motýliky naháňať.

Potom sa už všetko samé prihodí,

horúci pohľad všetko prezradí,

plnými dúškami napijeme sa zo studne lásky,

pery ti zavlažím, nech budeme spokojní a šťastní.

Vysnená

A či si skutočná a či len vysnená,

si tak láskavá, aj keď si bez mena,

si ako škovránok s hláskom jagavým,

si ako lúčny kvet s koníkom skákavým.

A či si skutočná, vždy si tak slaďunká,

láskou si skúšaná a dažďom zmáčaná,

hľadíš vždy dopredu, kde iní nevidia,

veríš aj v rozprávky, vždy ťa tak rozcítia.

A či si skutočná, úsmev máš na tvári,

bojuješ za život, dieťa ťa rozžiari,

vždy si jak diamant, jagavá, nádherná,

si ako obloha, plná hviezd večerná.

A či si skutočná, chcem ťa vždy poláskať,

pred zlým ťa ochrániť, na rukách pohojdať,

milovať celú noc, v náručí zaspávať,

ráno sa prebudiť, do očí usmievať.

A či si skutočná, vždy láskou nabitá,

si ako púštny kvet, čo nocou rozkvitá,

srdiečko rozžiariš, chladný ľad roztopíš,

hoc pošleš prázdny list, aj tým ma potešíš.

A či si skutočná, aj tak si čarovná,

pre mňa už vždy budeš, kráľovná nádherná,

túžiš po objatí, bozku a zahriatí,

máš detské nádeje, že sa raz Malý princ navráti.

Nosiť ťa na rukách, povedať mám Ťa rád,

srdce Ti darujem a Tvoje opatrím,

a či si skutočná a či len vysnená,

si ako každá noc, noc moja bezsenná.

Milovanie

Moje ruky sú plné tepla,

moje telo je plné vášne,

vzplanie vo mne moja krv,

vždy, keď svetlo zhasne.

Túžba je silnejšia ako moja myseľ,

brániť sa tomu, by nemalo už zmysel,

túžim ťa stretnúť, túžim ťa pobozkať,

túžim s tebou splynúť, láske sa oddávať.

Splnené túžby, neskrotná vášeň,

vkrádajú sa nám do snov ako nežná báseň,

telo ti obnažím, do lôžka padneme,

všetko si bez slov očami povieme.

Túžba

Máš boky bohyne,

úzky pás sťaby steblo trávy,

zadoček máš tvarovaný,

je tak krásne sladký, hravý.

Máš brnčalové oči,

a vášeň ti z nich syčí,

som ako chlapec bezbranný,

čo sa vôkol teba točí.

Tvoj pohľad ruší vo mne zásady,

bozkom otvorím tvoje tajné komnaty,

odhoďme šaty, poďme sa prechádzať,

bezcieľne nahí do Rajskej záhrady.

Krk máš ladný sťa labuť,

ramená sú k nahryznutiu,

vlasy sa Ti telom vinú

ako vodopády s chrbtom splynú.

Horúce bozky, pery, ktoré dráždia

som ako muž v ohni,

čo ho tvoje vnady vábia,

nenechajúc ho ani chvíľu chladným,

oddávajúc sa tvojim pohybom ladným.

Vyznanie

Ladnosť tvojich pŕs,

cítim stále v mojich rukách,

vanilkovú chuť tvojich úst,

cítim na perách.

Tvoj pohľad moje srdce rozbúši,

tvoj úsmev moju dušu rozžiari,

silou vášne vo mne život rozdúcha,

zahorím teplom bezodným.

Aj keď si už vzdialená,

ešte stále cítim vôňu tvojho tela,

keď stojíš predo mnou nahá, tak nádherná,

ako morská panna, čo by do mora vášne si skočiť chcela.

Trblietaš sa ako kvapka rosy na lístku,

keď slnečný lúč ťa teplom presvieti,

moja náruč sa zmení na kolísku,

budeme sa tak vášňivo milovať, až sa ti z toho hlava zatočí.

Keď ležíš vedľa mňa tak nahá, taká pokojná,

rád ticho do očí ti hľadím,

moja duša je tak šťastná,

pritom má strach, že ťa čochvíľa stratím.

Budem ťa chrániť pred svetom čiernym,

moje krídla nad tebou rozprestriem,

tvojmu srdcu vsuniem lásku,

budem stáť pri tebe, budem ti priateľom verným.

Stretnutie

Chcel som ťa ešte aspoň raz vidieť,

naplniť si opäť svoju dušu láskou,

je to môj sen od dávnych časov,

dotknúť sa opäť vlniek tvojich hodvábnych vlasov.

Tak často som myslel na teba,

nevedel som spávať a v noci vankúš objímal,

tak často som myslel na teba,

tak často s láskou spomínal.

Našiel som ťa po rokoch dlhých,

nepamätám si na dni bez teba,

bol to osud a či zlá náhoda,

keď sme boli od seba,

môj život bol len prázdnota.

Pristihol som sa, ako kráčam prázdnym nábrežím,

premýšľal som nad životom,

na čom mi naozaj záleží,

predstavoval si tvoju nežnú tváričku,

ako sa usmievaš, na jamky na líčku.

Našiel som si ťa opäť po rokoch,

si ako môj sen čo sa naplnil,

do nášho života opäť lásku zavial,

vášňou ti opäť srdce zaplnil.

Utápal roky v smútku, strachu a bolestiach,

nevidiac budúcnosť bez tvojho pokoja,

urobil som prvý krok k návratu,

bozkami šijem na minulosť záplatu.

Teraz tu oproti sedíme drahá, vysnená,

na chvíle s tebou tak rád spomínam,

rád by som vrátil čas i príliv,

rád by som Ti dal závoj biely.

Túžim sa s tebou opäť milovať,

každú noc vášeň v extáze prežívať,

spoločne sa budiť, spoločne zaspávať

a ráno opäť sa milovať, láske sa oddávať.